Ericu950/Stoicheia-meter-silver huggingface dataset:
καὶ τάχα μὲν οὐκ ἀληθῶς , πάντως δὲ λυσιτελῶς καὶ συμφερόντως ᾄδεται .
ὁ δὲ λόγος σεμνότερον καὶ ἁγιώτερον ταῖς περὶ τοῦ ὄντος ἐννοίαις ἀεὶ χρώμενος , ἅμα δὲ καὶ τὸν τῶν ἀφρόνων βίον παιδεῦσαι γλιχόμενος ἀνθρώπῳ μὲν εἴκασεν , οὐ μέντοι τῶν ἐπὶ μέρους οὐδενί ·
πρόσωπον διὰ τοῦτο καὶ χεῖρας καὶ βάσεις καὶ στόμα καὶ φωνὴν ὀργάς τε καὶ θυμούς , ἔτι δὲ ἀμυντήρια ὅπλα καὶ εἰσόδους μέντοι καὶ ἐξόδους καὶ τὰς ἄνω καὶ κάτω καὶ πανταχῇ κινήσεις περιέθηκεν , οὐ πρὸς ἀλήθειαν τὸ κεφάλαιον τοῦτο τῶν λόγων ἀναφέρων , ἀλλὰ πρὸς τὸ λυσιτελὲς τῶν μανθανόντων .
εἰσὶ γάρ τινες ἀμβλεῖς πάνυ τὰς φύσεις , ὡς μὴ δύνασθαι θεὸν ἄνευ σώματος ἐπινοῆσαι τὸ παράπαν ·
οὓς ἀμήχανον ἑτέρως ἢ τρόπον τοῦτον νουθετεῖν λέγοντας , ὅτι ὡς ἄνθρωπος ὁ θεὸς ἀφικνεῖται καὶ ἐξαναχωρεῖ καὶ κάτεισι καὶ ἀνέρχεται καὶ φωνῇ χρῆται καὶ τοῖς ἁμαρτανομένοις δυσχεραίνει καὶ ἀπαραιτήτως πρὸς τὰς ὀργὰς ἔχει καὶ βέλη μέντοι καὶ ξίφη καὶ τὰ ἄλλα ὅσα πρὸς τιμωρίας ὄργανα ἐπιτήδεια κατὰ τῶν ἀδίκων προευτρέπισται 0 .
ἀγαπητὸν γάρ , ἐὰν τῷ διὰ τούτων ἐπικρεμασθέντι φόβῳ σωφρονισθῆναι δυνηθῶσι 0 .
καὶ σχεδὸν δύο εἰσὶν αὗται μόναι αἱ τῆς νομοθεσίας πάσης ὁδοί , μία μὲν ἡ πρὸς τὸ ἀληθὲς ἀπονεύουσα , δι ἧς κατασκευάζεται „ οὐχ ὡς ἄνθρωπος ὁ θεός “  Num 0 .
23 , 19  , ἑτέρα δὲ ἡ πρὸς τὰς τῶν νωθεστέρων δόξας , ἐφ ὧν λέγεται 0 ·
„ παιδεύσει σε κύριος ὁ θεὸς , ὡς εἴ τις παιδεύσειεν ἄνθρωπος τὸν υἱὸν αὐτοῦ “  Deut 0 .
τί οὖν ἔτι θαυμάζομεν , εἰ ἀγγέλοις , ὁπότε καὶ ἀνθρώποις ἕνεκα τῆς τῶν δεομένων ἐπικουρίας ἀπεικάζεται 0 ;
ὥσθ ὅταν φῇ 0 ·
„ ἐγώ εἰμι ὁ θεὸς ὁ ὀφθείς σοι ἐν τόπῳ θεοῦ "  Gen .
31 , 13  , τότε νόησον , ὅτι τὸν ἀγγέλου τόπον ἐπέσχεν ὅσα τῷ δοκεῖν , οὐ μεταβάλλων , πρὸς τὴν τοῦ μήπω δυναμένου τὸν ἀληθῆ θεὸν ἰδεῖν ὠφέλειαν 0 .
καθάπερ γὰρ τὴν ἀνθήλιον αὐγὴν ὡς ἥλιον οἱ μὴ δυνάμενοι τὸν ἥλιον αὐτὸν ἰδεῖν ὁρῶσι καὶ τὰς περὶ σελήνην ἅλως ὡς αὐτὴν ἐκείνην , οὕτως καὶ τὴν τοῦ θεοῦ εἰκόνα , τὸν ἄγγελον αὐτοῦ λόγον , ὡς αὐτὸν κατανοοῦσιν 0 1 .
οὐχ ὁρᾷς τὴν ἐγκύκλιον παιδείαν Ἄγαρ , ὅτι τῷ ἀγγέλῳ φησί ·
„ σὺ ὁ θεὸς ὁ ἐπιδών με “  Gen 0 .
οὐ γὰρ ἦν ἱκανὴ τὸ πρεσβύτατον ἰδεῖν αἴτιον , γένος οὖσα τῶν ἀπ Αἰγύπτου .
νυνὶ δὲ ὁ νοῦς ἄρχεται βελτιούμενος τὸν ἡγεμόνα πασῶν τῶν τοιούτων δυνάμεων φαντασιοῦσθαι .
διὸ καὶ αὐτός φησιν ·
„ ἐγώ εἰμι ὁ θεός “ , οὗ τὴν εἰκόνα ὡς ἐμὲ πρότερον ἐθεάσω καὶ στήλην ἐπίγραμμα ἐγκολάψας ἱερώτατον ἀνέθηκας  Gen .
τὸ δὲ ἐπίγραμμα ἐμήνυεν , ὅτι μόνος ἕστηκα ἐγὼ  Exod .
17 , 6  καὶ τὴν τῶν πάντων φύσιν ἱδρυσάμην , τὴν ἀταξίαν καὶ ἀκοσμίαν εἰς κόσμον καὶ τάξιν ἀγαγὼν καὶ τὸ πᾶν ἐπερείσας , ἵνα στηριχθῇ βεβαίως τῷ κραταιῷ καὶ ὑπάρχῳ μου λόγῳ .
στήλη γὰρ τριῶν πραγμάτων σύμβολον , στάσεως ἀναθέσεως ἐπιγράμματος 0 .
ἡ μὲν οὖν στάσις καὶ τὸ ἐπίγραμμα δεδήλωται , ἡ δὲ ἀνάθεσις ἀναγκαία μηνυθῆναι 0 ·
πᾶς ὁ οὐρανὸς καὶ ὁ κόσμος ἀνάθημα θεοῦ τοῦ πεποιηκότος τὸ ἀνάθημα 0 ·
καὶ ὅσαι μέντοι κοσμοπολίτιδες ψυχαὶ καὶ θεοφιλεῖς , ἑαυτὰς ἀνιεροῦσιν ὑπὸ μηδενὸς ἀντισπώμεναι θνητοῦ , καθαγιάζουσαι δὲ καὶ καλλιεροῦσαι τὸν ἑαυτῶν ἄφθαρτον βίον οὐδέποτε κάμνουσι 0 .
μάταιος δ  ὅστις μὴ θεῷ στήλην ἀνατίθησιν , ἀλλ ἑαυτῷ , τὰ γενέσεως ἱστὰς τῆς πάντῃ σαλευομένης καὶ ἐπιγραμμάτων καὶ ἐπαίνων ἀξιῶν , ἃ ψόγου καὶ κατηγορίας μεστὰ ὄντα καλὸν ἦν ἢ μὴ γραφῆναι τὸ παράπαν ἢ γραφέντα εὐθὺς ἀπαλειφθῆναι 0 .
διὸ καί φησιν ἄντικρυς ὁ ἱερὸς λόγος ·
„ οὐ στήσεις σεαυτῷ στήλην “  Deut .
ἕστηκε γὰρ τῶν ἀνθρωπίνων πρὸς ἀλήθειαν οὐδέν , κ ἂν διαρραγῶσί τινες ψευδόμενοι .
ἀλλὰ γὰρ οὐκ οἴονται μόνον παγίως ἐρηρεῖσθαι , ἀλλὰ καὶ τιμῶν ἄξιοι καὶ ἐπιγραμμάτων εἶναι , τοῦ μόνου τιμῆς ἀξίου καὶ ἑστῶτος ὄντως ἐπιλελησμένοι .
ἀποκλίναντας γὰρ αὐτοὺς καὶ ἐκτραπομένους τὴν ἐπ ἀρετὴν ἄγουσαν ὁδὸν ἔτι μᾶλλον ἐξέτρεψεν αἴσθησις , ἡ σύμφυτος αὐτῶν γυνή , καὶ ἠνάγκασεν ἐξοκεῖλαι .
τοιγάρτοι περικαταχθεῖσα ὡς ναῦς ἡ ὅλη ψυχὴ τρόπον στήλης ἀνετέθη 0 .
τὴν γὰρ Λὼτ γυναῖκα ἐπιστραφεῖσαν εἰς τ οὐπίσω φασὶν οἱ χρησμοὶ γενέσθαι στήλην ἁλός  Gen .
19 , 26  , εἰκότως γε καὶ προσηκόντως 0 ·
εἰ γάρ τις μὴ τὰ πρόσω , τὰ θέας καὶ ἀκοῆς ἄξια , διορᾷ  ταῦτα δ εἰσὶν ἀρεταὶ καὶ τὰ κατὰ ἀρετὰς ἔργα  , περιβλέπεται δὲ τὰ ὀπίσω καὶ τὰ νώτια , κωφὴν δόξαν καὶ τυφλὸν πλοῦτον καὶ ἀναίσθητον εὐσαρκίαν καὶ νοῦ κενὴν εὐμορφίαν καὶ ὅσα συγγενῆ τούτοις μεταδιώκων , ἄψυχος ἀνακείσεται στήλη περὶ ἑαυτὴν καταρρυεῖσα 0 ·
οἱ γὰρ ἅλες οὐ βέβαιον 0 .
παγκάλως οὖν ὁ ἀσκητὴς μελέτῃ συνεχεῖ μαθών , ὅτι γένεσις κινητὸν ἐξ ἑαυτῆς , τὸ δὲ ἀγένητον ἄτρεπτόν τε καὶ ἀκίνητον , ἀνίστησι τῷ θεῷ στήλην καὶ ἀναστήσας ἀλείφει 0 1 ·
„ ἤλειψάς μοι στήλην „  Gen .
ἀλλὰ μὴ νομίσῃς ἐλαίῳ λίθον ἀλείφεσθαι , ἀλλὰ τὸ περὶ τοῦ μόνον ἑστάναι τὸν θεὸν ἐν ψυχῇ δόγμα γυμνάζεσθαι καὶ συνασκεῖσθαι πρὸς ἀλειπτικῆς ἐπιστήμης , οὐχ ᾗ τὰ σώματα πιαίνεται , ἀλλ ὑφ  ἧς διάνοια ἰσχὺν κτᾶται καὶ ῥώμην ἀνανταγώνιστον .
φίλαθλος γὰρ καὶ φιλογυμναστὴς ὁ πρὸς τὴν τῶν καλῶν ἐπιτηδευμάτων ὡρμημένος θήραν 0 ·
ὥστ εἰκότως τὴν ἀδελφὴν ἰατρικῆς τέχνης ἀλειπτικὴν ἐκπονήσας , πάντας τοὺς περὶ ἀρετῆς καὶ εὐσεβείας ἀλείψας καὶ συγκροτήσας λόγους , ἀνάθημα κάλλιστον καὶ ἐχυρώτατον ἀναθήσει θεῷ .
διὸ καὶ μετὰ τὴν τῆς στήλης ἀνάθεσίν φησιν , ὅτι „ ηὔξω μοι εὐχήν “  ibid .
εὐχὴ δέ ἐστι κυρίως εἰπεῖν ἀνάθεσις , ὁπότε μὴ μόνον τὰ ἑαυτοῦ κτήματα , ἀλλὰ καὶ τὸν κεκτημένον ἑαυτὸν ἀποδιδοὺς διδόναι λέγεται θεῷ δῶρον .
„ ἅγιος “ γάρ φησιν „ ἐστὶν ὁ τρέφων κόμην τρίχα κεφαλῆς “  Num .
6 , 5  εὐξάμενος ·
εἰ δὲ ἅγιος , ἀνάθημα πάντως , μηδενὸς ἔτ ἀνιέρου καὶ βεβήλου προσαπτόμενος 0 1 .
ἐγγυᾶται δέ μου τὸν λόγον ἡ προφῆτις καὶ προφητοτόκος Ἄννα , ἧς μεταληφθὲν τ οὔνομα καλεῖται χάρις .
τὸν γὰρ υἱὸν διδόναι φησὶ τῷ ἁγίῳ δῶρον Σαμουήλ  I Reg .
1 , 28  , οὐκ ἄνθρωπον μᾶλλον , ἀλλὰ τρόπον ἐνθουσιῶντα καὶ κατεχόμενον ἐκ μανίας θεοφορήτου 0 .
σαμουὴλ δὲ ἑρμηνεύεται τεταγμένος θεῷ .
τί οὖν ἔτι , ψυχή , ματαιάζεις καὶ κενὰ πονεῖς , ἀλλ οὐ φοιτᾷς πρὸς τὸν ἀσκητήν , τὰ κατὰ τοῦ πάθους καὶ τῆς κενῆς δόξης ἀναλαβεῖν ὅπλα καὶ παλαίσματα μαθησομένη ;
τάχα γὰρ μαθοῦσα ἀγελαρχήσεις , οὐκ ἀσήμου καὶ ἀλόγου καὶ ἀναγώγου , δοκίμου δὲ καὶ λογικῆς καὶ ποικίλης ἀγέλης ·
ἧς εἰ γένοιο ἡγεμών , τὸ μὲν οἰκτρὸν ἀνθρώπων γένος ὀλοφυρῇ , τὸ δὲ θεῖον οὐ παύσῃ προστρεπομένη , τὸν δὲ θεὸν οὐκ ἐπιλείψεις εὐδαιμονίζουσα , ἀλλὰ καὶ ὕμνους ἱεροπρεπεῖς στήλαις ἐγχαράξεις , ἵνα μὴ μόνον λέγῃς εὐτρόχως , ἀλλὰ καὶ ᾄδῃς μουσικῶς τὰς τοῦ ὄντος ἀρετάς .
οὕτως γὰρ δυνήσῃ καὶ εἰς τὸν πατρῷον οἶκον ἐπανελθεῖν , τὴν ἐπὶ τῆς ξένης μακρὰν καὶ ἀνήνυτον ζάλην ἐκφυγοῦσα .
τὸ τρίτον εἶδος τῶν θεοπέμπτων ὀνείρων ἀναγράφοντες εἰκότως ἂν ἐπίμαχον Μωυσῆν καλοῖμεν , ἵν  , ὡς ἔμαθεν οὐκ εἰδώς , ἀγνοοῦντας καὶ ἡμᾶς ἀναδιδάξῃ περὶ τῶν σημείων , ἕκαστον αὐγάζων .
συνίσταται δὲ τὸ τρίτον εἶδος , ὁπόταν ἐν τοῖς ὕπνοις ἐξ ἑαυτῆς ἡ ψυχὴ κινουμένη καὶ ἀναδονοῦσα ἑαυτὴν κορυβαντιᾷ καὶ ἐνθουσιῶσα δυνάμει προγνωστικῇ τὰ μέλλοντα θεσπίζῃ .
τὸ μὲν γὰρ πρῶτον ἦν ἄρχοντος τῆς κινήσεως θεοῦ καὶ ὑπηχοῦντος ἀοράτως τὰ ἡμῖν μὲν ἄδηλα , γνώριμα δὲ ἑαυτῷ 0 ·
τὸ δὲ δεύτερον τῆς ἡμετέρας διανοίας τῇ τῶν ὅλων συγκινουμένης ψυχῇ καὶ θεοφορήτου μανίας ἀναπιμπλαμένης , ᾗ θέμις πολλὰ τῶν ἀποβησομένων προαγορεύειν 0 .
διὸ ὁ ἱεροφάντης τὰς μὲν κατὰ τὸ πρῶτον σημαινόμενον φαντασίας τρανῶς πάνυ καὶ ἀριδήλως ἐμήνυσεν , ἅτε τοῦ θεοῦ χρησμοῖς σαφέσιν ἐοικότα διὰ τῶν ὀνείρων ὑποβάλλοντος , τὰς δὲ κατὰ τὸ δεύτερον οὔ τε σφόδρα τηλαυγῶς οὔ τε σκοτίως ἄγαν 0 ·
ὧν ὑπόδειγμα ἡ ἐπὶ τῆς οὐρανοῦ κλίμακος φανεῖσα ὄψις 0 .
αὕτη γὰρ αἰνιγματώδης μὲν ἦν , τὸ δὲ αἴνιγμα οὐ λίαν τοῖς ὀξὺ καθορᾶν δυναμένοις ἀπεκρύπτετο .
αἱ δὲ κατὰ τὸ τρίτον εἶδος φαντασίαι μᾶλλον τῶν προτέρων ἀδηλούμεναι διὰ τὸ βαθὺ καὶ κατακορὲς ἔχειν τὸ αἴνιγμα ἐδεήθησαν καὶ τῆς ὀνειροκριτικῆς ἐπιστήμης .
πάντες γοῦν οἱ κατ αὐτὸ ἀναγραφέντες ὄνειροι τῷ νομοθέτῃ διακρίνονται πρὸς σοφῶν τὴν λεχθεῖσαν τέχνην ἀνδρῶν .
τίνος οὖν εἰσιν οἱ ὄνειροι ;
ἢ παντί τῳ δῆλον , ὅτι οἱ τοῦ Ἰωσήφ , οἱ τοῦ βασιλέως Αἰγύπτου Φαραὼ καὶ οὓς ὅ τε ἀρχισιτοποιὸς καὶ ἀρχιοινοχόος εἶδον αὐτοί 0 1 ;
πρέποι δ ἂν ἀπὸ τῶν πρώτων ἀεὶ τῆς διδασκαλίας ἀπάρχεσθαι ·
πρῶτοι δ εἰσὶν οὓς ἐθεάσατο Ἰωσήφ , ἀπὸ δυεῖν τῶν τοῦ κόσμου μερῶν , οὐρανοῦ τε καὶ γῆς , διττὰς φαντασίας λαβών ·
ἀπὸ μὲν γῆς τὸ περὶ τὸν ἀμητὸν ὄναρ  τοιοῦτον δ  ἐστίν 0 ·
„ ᾤμην ἡμᾶς δεσμεύειν δράγματα ἐν μέσῳ τῷ πεδίῳ , ἀνέστη δὲ τὸ ἐμὸν δράγμα “  Gen .
37 , 7  ,  τὸ δὲ περὶ τὸν ζῳδιακὸν κύκλον * * * „ ὥσπερ ὁ ἥλιος καὶ ἡ σελήνη καὶ ἕνδεκα ἀστέρες προσεκύνουν με “  ibid 0 .
διάκρισις δὲ τοῦ μὲν προτέρου μετὰ σφοδρᾶς ἐπανατάσεως τοιαύτη 0 ·
„ μὴ βασιλεύων βασιλεύσεις ἐφ ἡμῖν ;
ἢ κυριεύων κυριεύσεις ἡμῶν “  ibid .
τοῦ δὲ ὑστέρου ὀργὴ πάλιν δικαία 0 ·
„ ἆρά γε ἐλευσόμεθα ἐγὼ καὶ ἡ μήτηρ καὶ οἱ ἀδελφοί σου προσκυνῆσαί σοι ἐπὶ τὴν γῆν “  ibid .
ταῦτα μὲν δὴ θεμελίων τρόπον προκαταβεβλήσθω , τὰ δὲ ἄλλα τοῖς σοφῆς ἀρχιτέκτονος , ἀλληγορίας , ἑπόμενοι παραγγέλμασιν ἐποικοδομῶμεν , ἑκάτερον δὴ τῶν ὀνειράτων ἀκριβοῦντες .
ἃ δὲ χρὴ πρὸ ἀμφοτέρων ἀκοῦσαι , λεκτέον ·
τὴν τ ἀγαθοῦ φύσιν οἱ μὲν ἔτειναν ἐπὶ πολλά , οἱ δὲ τῷ ἀρίστῳ προσεκλήρωσαν μόνῳ ·
καὶ οἱ μὲν ἐκέρασαν , οἱ δὲ καὶ ἄκρατον εἴασαν .
οἱ μὲν οὖν μόνον τὸ καλὸν ἀγαθὸν εἰπόντες , ἀμιγῆ διαφυλάξαντες αὐτήν , ἀπένειμαν τῷ κρατίστῳ τῶν ἐν ἡμῖν , λογισμῷ , οἱ δὲ μίξαντες τρισὶν ἐφήρμοσαν , ψυχῇ , σώματι , τοῖς ἐκτός .
εἰσὶ δὲ οὗτοι μὲν τῆς μαλακωτέρας καὶ τρυφερᾶς διαίτης , τὸν πλείω χρόνον ἐν γυναικωνίτιδι καὶ τοῖς γυναικωνίτιδος ἐκτεθηλυμμένοις ἔθεσιν ἀπ αὐτῶν σπαργάνων ἀνατραφέντες ·
οἱ δ ἕτεροι σκληροδίαιτοι , πρὸς μὲν ἀνδρῶν κουροτροφηθέντες , ἄνδρες δὲ καὶ αὐτοὶ τὰ φρονήματα , τὸ συμφέρον πρὸ τοῦ ἡδέος ἀσπαζόμενοι καὶ τροφαῖς ἀθλητικαῖς πρὸς ἰσχὺν καὶ ῥώμην , οὐ πρὸς ἡδονήν , χρώμενοι 0 .
δυεῖν δὴ θιάσων ἡγεμόνας εἰσάγει Μωυσῆς , τοῦ μὲν γενναίου τὸν αὐτομαθῆ καὶ αὐτοδίδακτον Ἰσαάκ  ἀναγράφει γὰρ αὐτὸν ἀπο γαλακτιζόμενον  Gen .
21 , 8  , ἁπαλαῖς καὶ γαλακτώδεσι νηπίαις τε καὶ παιδικαῖς τροφαῖς οὐ δικαιοῦντα χρῆσθαι τὸ παράπαν , ἀλλ εὐτόνοις καὶ τελείαις , ἅτε ἐκ βρέφους εὖ πρὸς ἀλκὴν πεφυκότα καὶ ἐπακμάζοντα καὶ ἀνηβῶντα ἀεί  , τοῦ δὲ εἴκοντος καὶ εὐενδότου τὸν Ἰωσήφ 0 .
οὗτος γὰρ οὐκ ἀλογεῖ μὲν τῶν κατὰ ψυχὴν ἀρετῶν , προμηθεῖται δὲ καὶ τῆς τοῦ σώματος εὐσταθείας , ἐφίεται δὲ καὶ τῆς τῶν ἐκτὸς εὐπορίας ·
ἀνθέλκεται δὲ εἰκότως πολλὰ τέλη τοῦ βίου προτεθειμένος , καὶ ἀντισπώμενος ὑφ ἑκάστου σείεται καὶ κλονεῖται μὴ δυνάμενος στηριχθῆναι .
καὶ γὰρ οὐ δ ὥσπερ αἱ ἔνσπονδοι πόλεις εἰρήνην ἄγουσι * * * καὶ ἀντεπιτίθενται , ὡς ἐν μέρει κρατεῖν τε καὶ ἡττᾶσθαι 0 ·
πολλὴ γὰρ ἔστιν ὅτε ῥυεῖσα πρὸς πλοῦτον καὶ δόξαν ὁρμὴ τὰς περὶ σῶμα καὶ ψυχὴν φροντίδας ἐξενίκησεν , εἶτα ἀντιβιασθεῖσα πάλιν ὑπὸ ἀμφοῖν ὑπὸ τῆς ἑτέρας ἐνικήθη .
τὸν αὐτὸν δὲ τρόπον ἀθρόαι καὶ αἱ σώματος ἡδοναὶ καταρραγεῖσαι πάντα ἑξῆς τὰ νοητὰ ἐπέκλυσάν τε καὶ ἠφάνισαν ·
εἶτ οὐκ εἰς μακρὰν ἀντιπνεύσασα σοφία λάβρῳ καὶ σφοδρῷ πνεύματι τό τε ῥεῦμα τῶν ἡδονῶν ἐχάλασε καὶ συνόλως τὰς διὰ τῶν αἰσθήσεων ἁπάσας σπουδάς τε καὶ φιλοτιμίας ἐπράυνε .
τοιοῦτος μὲν δὴ κύκλος εἱλεῖται περὶ τὴν πολύτροπον ψυχὴν ἀιδίου πολέμου ·
καθαιρεθέντος γὰρ ἑνὸς ἐχθροῦ φύεται πάντως δυνατώτερος ἕτερος , ὕδρας τῆς πολυκεφάλου τὸν τρόπον ·
καὶ γὰρ ἐπ ἐκείνης φασὶν ἀντὶ τῆς ἐκτμηθείσης κεφαλῆς ἀναβλαστάνειν ἄλλην , αἰνιττόμενοι τὸ πολύμορφον καὶ πολύγονον τῆς ἀθανάτου κακίας δυσάλωτον γένος .
μηδὲν οὖν ἓν ἀποκρίνας ποτὲ πρὸς * * * τῷ Ἰωσήφ , ἀλλ ἴσθι ὅτι πολυμιγοῦς καὶ κεκραμένης δόξης ἐστὶν εἰκών .
ἐμφαίνεται γὰρ καὶ τὸ λογικὸν ἐγκρατείας εἶδος , ὃ τῆς ἄρρενος γενεᾶς ἐστι , κατὰ τὸν πατέρα Ἰακὼβ τυπωθέν ·
ἐμφαίνεται καὶ τὸ ἄλογον αἰσθήσεως , μητρῴῳ γένει τῷ κατὰ Ῥαχὴλ ἐξεικονισθέν ·
ἐμφαίνεται καὶ τὸ τῆς σωματικῆς ἡδονῆς σπέρμα , ὃ ἀρχιοινοχόων καὶ ἀρχισιτοποιῶν καὶ ἀρχιμαγείρων συνδιαιτήσεις ἐνεσφράγισαν ·
ἐμφαίνεται καὶ τὸ τῆς κενῆς δόξης , ἐφ ἣν ὡς ἐφ ἅρμα διὰ τὸ κοῦφον ἀναβαίνει  Gen .
41 , 43  , φυσώμενος καὶ μετέωρον αἰωρῶν ἑαυτὸν ἐπὶ καθαιρέσει ἰσότητος .
ὁ μὲν δὴ τοῦ Ἰωσὴφ χαρακτὴρ διὰ τῶν εἰρημένων ὑποτυποῦται ·
τῶν δ ὀνειράτων ἑκάτερον μὲν ἀκριβωτέον , πρότερον δὲ τὸ περὶ τῶν δραγμάτων ἐρευνητέον .
„ ᾤμην “ φησίν „ ἡμᾶς δεσμεύειν δράγματα “  Gen .
τὸ μὲν „ ᾤμην “ εὐθέως ἀδηλοῦντος καὶ ἐνδοιάζοντος καὶ ἀμυδρῶς ὑπολαμβάνοντος , οὐ παγίως καὶ τηλαυγῶς ὁρῶντος , ἀνάφθεγμά ἐστι .
τοῖς γὰρ ἐκ βαθέος ὕπνου διανισταμένοις καὶ ἔτι ὀνειρώττουσιν ἁρμόττον λέγειν „ ᾤμην “ , οὐχὶ τοῖς ἐγρηγορόσι παντελῶς καὶ τρανῶς ἐμβλέπουσιν .
ἀλλ  οὐχ ὁ ἀσκητὴς Ἰακὼβ „ ᾤμην “ ἐρεῖ , ἀλλ „ ἰδοὺ κλῖμαξ ἐστηριγμένη , ἧς ἡ κεφαλὴ ἀφικνεῖτο εἰς τὸν οὐρανόν “  Gen .
28 , 12  , καὶ πάλιν 0 ·
„ ἡνίκα ἐνεκίσσων τὰ πρόβατα , εἶδον τοῖς ὀφθαλμοῖς αὐτὰ ἐν τῷ ὕπνῳ , καὶ ἰδοὺ οἱ τράγοι καὶ οἱ κριοὶ ἀνέβαινον ἐπὶ τὰ πρόβατα καὶ τὰς αἶγας , διάλευκοι καὶ ποικίλοι καὶ σποδοειδεῖς ῥαντοί “  Gen .
τῶν γὰρ τὸ καλὸν δι ἑαυτὸ αἱρετὸν νομιζόντων καὶ τὰς ἐν τοῖς ὕπνοις φαντασίας εἱλικρινεστέρας καὶ καθαρωτέρας ἐξ ἀνάγκης εἶναι συμβέβηκεν , ὥσπερ καὶ τὰς μεθ ἡμέραν δοκιμωτέρας πράξεις 0 .
ἄγαμαι δ  , ὅταν ἀκούω τοῦ διηγουμένου τὸ ὄναρ , ὅτι ὑπέλαβε δράγματα καταδεῖν , οὐ θερίζειν .
ἐκεῖνο μὲν ἰδιωτῶν καὶ ὑπηρετῶν ἔργον , τοῦτο δ ἡγεμόνων καὶ γεωργίας ἐμπειροτάτων τὸ ἐπιτήδευμα 0 1 .
τὸ γὰρ δύνασθαι διακρίνειν σκυβάλων ἀναγκαῖα καὶ τρόφιμα μὴ τροφίμων καὶ νόθων γνήσια καὶ ἀνωφελοῦς ῥίζης καρπὸν ὠφελιμώτατον , μὴ ἐν οἷς ἡ γῆ βλαστάνει μᾶλλον ἢ διάνοια φύει , τελειοτάτης ἀρετῆς ἐστιν 0 .
ὁ γοῦν ἱερὸς λόγος τοὺς ὁρῶντας εἰσάγει θερίζοντας καί , τὸ παραδοξότατον , οὐ κριθὰς ἢ πυρούς , ἀλλὰ τὸν θερισμὸν αὐτὸν ἐκθερίζοντας 0 ·
λέγεται οὖν ·
„ ὅταν θερίζητε τὸν θερισμὸν ὑμῶν , οὐ συντελέσετε τὸ λοιπὸν τοῦ θερισμοῦ “  Lev .
βούλεται γὰρ τὸν ἀστεῖον οὐ μόνον κριτὴν εἶναι τῶν διαφερόντων , διακρίνοντα καὶ διαστέλλοντα ἐξ ὧν γίνεταί τινα καὶ τὰ γεννώμενα , ἀλλὰ καὶ αὐτὸ τὸ δύνασθαι διακρίνειν δοκεῖν ἀναιρεῖν , ἀμῶντα τὸν ἀμητὸν καὶ τὴν ἰδίαν ἐπιβουλὴν ἀποτέμνοντα διὰ τὸ καὶ πεποιθέναι καὶ Μωυσεῖ λέγοντι πιστεύειν , ὅτι „ μόνου τοῦ θεοῦ ἡ κρίσις ἐστί “  Deut .
1 , 17  , παρ ὃν αἱ συγκρίσεις καὶ αἱ διακρίσεις τῶν ἁπάντων 0 ·
ὑφ οὗ καλὸν ὁμολογεῖν ἡττᾶσθαι καὶ τῆς ἀοιδίμου νίκης εὐκλεέστερον 0 .
ὅμοιόν ἐστι τῷ τὸν θερισμὸν θερίζειν τὸ δὶς περιτέμνειν , ὅπερ ὡς ὅτε ἐκαινούργησεν ἐξευρὼν περιτομῆς περιτομήν  Gen 0 .
17 , 13  , τὴν „ ἁγνείαν ἀφαγνίζεσθαι “  Num .
6 , 2  , τὴν κάθαρσιν τῆς ψυχῆς αὐτὴν καθαίρεσθαι , παραχωροῦντας τῷ θεῷ τὸ φαιδρύνειν καὶ μηδέποτε νομίσαντας ἱκανοὺς εἶναι ἑαυτοὺς ἄνευ θείας ἐπιφροσύνης τὸν κηλίδων ἀνάμεστον ἐκνίψασθαι καὶ ἀπολούσασθαι βίον .
ταύτης ἐστὶ τῆς συγγενείας καὶ τὸ διπλοῦν σπήλαιον  Gen .
23 , 9  , αἱ διπλαῖ καὶ περιμάχητοι γνῶμαι , ἥ τε περὶ τοῦ γεγονότος καὶ ἡ περὶ τοῦ πεποιηκότος , αἷς ἐντρέφεται ὁ ἀστεῖος , θεωρῶν μὲν τὰ ἐν κόσμῳ , φιλοπευστῶν δὲ καὶ περὶ τοῦ γεννήσαντος πατρός 0 .
ἀφ  ὧν οἶμαι καὶ τὴν ἐν μουσικῇ δὶς διὰ πασῶν εὑρεθῆναι συμφωνίαν 0 ·
ἔδει γὰρ καὶ τὸ ἔργον καὶ τὸν δημιουργὸν τελειοτάταις μελῳδίαις εὐδαιμονίζεσθαι δυσίν , οὐχὶ ταῖς αὐταῖς .
ἐπειδὴ γὰρ τὰ ὑμνούμενα διέφερεν , ἀναγκαῖον καὶ τὰς μελῳδίας καὶ συμφωνίας διακεκρίσθαι , τὴν μὲν συνημμένην ἀπονέμοντας τῷ συνημμένῳ καὶ ἐκ διαφερόντων ἁρμοσθέντι κόσμῳ , τὴν δὲ διεζευγμένην τῷ πάσης γενέσεως διεζευγμένῳ κατὰ τὴν οὐσίαν θεῷ 0 .
γνώμην δὲ ἀποφαίνεται πάλιν ὁ ἱεροφάντης φιλάρετον λέγων ·
„ οὐ συντελέσετε τὸ λοιπὸν τοῦ θερισμοῦ “  Lev .
19 , 9  , μεμνημένος τῆς ἐξ ἀρχῆς ὑποθέσεως , καθ ἣν ὡμολόγει „ τὸ τέλος εἶναι κυρίου “  Num .
, παρ ὃν τὸ κῦρος καὶ ἡ τούτων βεβαίωσίς ἐστιν .
ἀλλὰ γὰρ ὁ τοῦ θερίζειν ἀμύητος αὐχεῖ λέγων ·
„ ᾤμην ἃ μὴ ἐθέρισα καταδεῖν σὺν ἑτέροις δράγματα “  Gen .
37 , 7  , καὶ οὐκ ἐλογίσατο παρ ἑαυτῷ , ὅτι δούλων καὶ ἀνεπιστημόνων ἥδε ἐστὶν ὑπηρεσία , καθὰ καὶ μικρῷ πρότερον εἶπον .
δράγματα δ ἀλληγοροῦντές φαμεν εἶναι πράγματα , ὧν ἕκαστος ὡς οἰκείας τροφῆς ἐπιδράττεται , ἐν ᾗ ζήσεσθαι καὶ βιώσεσθαι τὸν αἰῶνα ἐλπίζει .
μυρίαι μὲν οὖν τῶν δραγμάτων , λέγω δὴ τῶν ὡσανεὶ τρεφόντων πραγμάτων , διαφοραί , μυρίαι δὲ καὶ τῶν ἐπιδραττομένων καὶ αἱρουμένων τὰ δράγματα , ὡς ἁπάσας οὔ τ εἰπεῖν οὔ τ ἐπινοῆσαι δυνατόν 0 1 ·
τινὰς δ οὐκ ἄτοπον δείγματος ἕνεκα ἑρμηνεῦσαι , ὧν καὶ τὸ ὄναρ διηγούμενος ἐπεμνήσθη 0 .
φησὶ γὰρ τοῖς ἀδελφοῖς ·
„ ᾤμην ἡμᾶς δεσμεύειν δράγματα “  l .
ἀδελφοὶ δ εἰσὶν ὁμοπάτριοι μὲν δέκα , ὁμογάστριος δὲ εἷς 0 ·
ἑκάστου δὲ αὐτῶν τ οὔνομα σύμβολον ἀναγκαιοτάτου πράγματός ἐστι , Ῥουβὴν μὲν εὐφυΐας  υἱὸς γὰρ ὁρῶν καλεῖται , ᾗ μὲν υἱός , οὐ τέλειος , ᾗ δὲ ὁρατικὸς καὶ ὀξὺ καθορῶν , εὐφυής  , μαθήσεως δὲ Συμεών  εἰσακοὴ γὰρ ἑρμηνεύεται  , ἐνεργειῶν δὲ καὶ πράξεων σπουδαίων καὶ λειτουργιῶν ἁγίων Λευί , τῶν δὲ εἰς θεὸν ᾠδῶν τε καὶ ὕμνων Ἰούδας , Ἰσσάχαρ δὲ μισθῶν , οἳ ἐπ ἔργοις καλοῖς ἀποδίδονται  τάχα δ αὐτὰ τὰ ἔργα ὁ τέλειος μισθὸς ἦν  , Ζαβουλὼν δὲ φωτός , ἐπειδὴ ῥύσις νυκτερίας ὀνομάζεται  ῥεούσης δὲ καὶ ἀπολιπούσης νυκτὸς ἐξ ἀνάγκης φῶς ἀνίσχει  , διακρίσεως δὲ καὶ τομῆς πραγμάτων Δάν , ἐπιθέσεως δὲ καὶ ἀντεπιθέσεως πειρατικῆς Γάδ , Ἀσὴρ δὲ τοῦ φυσικοῦ πλούτου  μακαρισμὸς γὰρ ἑρμηνεύεται , ἐπειδὴ μακάριον κτῆμα νενόμισται πλοῦτος  , εἰρήνης δὲ Νεφθαλείμ  διανοίγεται γὰρ καὶ εὐρύνεται πάντα εἰρήνῃ , ὡς συγκλείεται πολέμῳ 0 1 2 ·
τὸ δὲ ὄνομα μεταληφθὲν πλατυσμὸς ἢ διανεῳγμένον ἐστί  , Βενιαμὶν δὲ τοῦ νέου καὶ γέροντος χρόνου 0 ·
λέγεται γὰρ ἑρμηνευθεὶς υἱὸς ἡμερῶν εἶναι , ἡμέραις δὲ καὶ νυξὶν ὁ νέος ὁμοῦ καὶ γέρων αἰὼν ἀναμετρεῖται .
ἐπιδράττεται γοῦν ἕκαστος τῶν οἰκείων καὶ ἐπιδραξάμενος τὰ μέρη πάντα συνδεῖ ·
ὁ μὲν εὐφυὴς εὐθιξίας , ἐπιμονῆς , μνήμης , ἐν οἷς ἡ εὐφυΐα 0 1 ·
ὁ δὲ εὐμαθὴς ἀκροάσεως , ἡσυχίας , προσοχῆς 0 ·
ὁ δὲ ἐγχειρητὴς  τῆς  θαρραλεότητος , παρακεκινδυνευμένης εὐτολμίας 0 ·
ὁ δὲ εὐχάριστος ἐπαίνων , ἐγκωμίων , ὕμνων , εὐδαιμονισμῶν κατά τε τὸ λέγειν καὶ τὸ ᾄδειν 0 ·
ὁ δὲ μισθῶν ἐφιέμενος ἀόκνου συνεχείας τλητικωτάτης καρτερίας καὶ ἐπιμελείας σὺν ἀνανταγωνίστῳ ταχυτῆτι 0 ·
ὁ δὲ φῶς ἀντὶ σκότους μεταδιώκων ἐγρηγόρσεως , ὀξυωπίας 0 ·
ὁ δὲ τομῆς καὶ διακρίσεως πραγμάτων ζηλωτὴς λόγων ἠκονημένων , τοῦ μὴ ὑφ ὁμοίων ὡς τῶν αὐτῶν ἀπατᾶσθαι , τοῦ μὴ πρὸς χάριν , τοῦ ἀδεκάστου 0 1 ·
ὁ δὲ πειρατικώτερον ἐνεδρεύων τοὺς ἀντιλοχῶντας ἀπάτης , φενακισμοῦ , γοητείας , σοφισμάτων , προσποιήσεως , ὑποκρίσεως , ἅπερ ἐξ ἑαυτῶν ψεκτὰ ὄντα κατ ἐχθρῶν γινόμενα ἐπαινεῖται ·
ὁ δὲ πλουτεῖν τὸν φύσεως πλοῦτον ἐπιτηδεύων ἐγκρατείας , ὀλιγοδεΐας 0 ·
ὁ δὲ εἰρήνης ἐρῶν εὐνομίας , εὐδικίας , ἀτυφίας , ἰσότητος 0 .
ἐκ τούτων τὰ τῶν ὁμοπατρίων ἀδελφῶν δράγματα καταδεῖται , τὰ δὲ τοῦ ὁμογαστρίου ἐξ ἡμερῶν καὶ χρόνου , τῶν οὐδενὸς αἰτίων ὡς ἁπάντων αἰτίων 0 .
αὐτὸς δὲ ὁ ἐνυπνιαστὴς καὶ ὀνειροπόλος  ἦν γὰρ ἀμφότερα  τῆς κενῆς δόξης ὡς μεγίστου καὶ λαμπροτάτου καὶ βιωφελεστάτου κτήματος ἐπιδράττεται .
διὸ πρῶτον μὲν ἀπ ὀνειράτων , ἃ νυκτὶ φίλα , τῷ βασιλεῖ τῆς σωματικῆς χώρας γνωρίζεται , οὐκ ἀπὸ πραγμάτων τηλαυγῶν ἐναργείας , ἃ πρὸς ἐπίδειξιν ἡμέρας δεῖται 0 .
εἶτ  ἐπίτροπος ἢ κηδεμὼν Αἰγύπτου πάσης ἀνακηρύττεται , ταῖς τιμαῖς τοῦ βασιλέως οἰσόμενος δευτερεῖα , ἅπερ ἥττης καὶ ἀτιμίας ἀφανέστερα καὶ καταγελαστότερα παρὰ φρονήσει γράφεται δικαζούσῃ 0 .
εἶτα „ κλοιὸν χρυσοῦν “  Gen 0 .
42  , ἀγχόνην ἐπιφανῆ , κύκλον καὶ τροχὸν ἀνάγκης ἀτελευτήτου , περιτίθεται  οὐκ ἀκολουθίαν καὶ τὸ ἑξῆς ἐν βίῳ καὶ τὸν εἱρμὸν τῶν τῆς φύσεως πραγμάτων , ὡς ἡ Θάμαρ 0 ·
οὐ γὰρ κλοιός , ἀλλὰ ὁρμίσκος αὐτῆς ὁ κόσμος  Gen 0 .
38 , 18   καὶ δακτύλιον μέντοι βασιλικόν  Gen 0 .
41 , 42  , δῶρον ἄδωρον , πίστιν ἄπιστον , ἐναντιούμενον τῷ δοθέντι πάλιν τῇ Θάμαρ ὑπὸ τοῦ βασιλέως τοῦ ὁρῶντος , Ἰσραήλ , Ἰούδα .
δίδωσι γὰρ οὗτος τῇ ψυχῇ σφραγῖδα  Gen .
38 , 18  , πάγκαλον δῶρον , διδάσκων ὅτι ὁ θεὸς ἀσχημάτιστον οὖσαν τὴν τῶν πάντων οὐσίαν ἐσχημάτισε καὶ ἀτύπωτον ἐτύπωσε καὶ ἄποιον ἐμόρφωσε καὶ τελειώσας τὸν ὅλον ἐσφράγισε κόσμον εἰκόνι καὶ ἰδέᾳ , τῷ ἑαυτοῦ λόγῳ .
ἀλλ  ἐκεῖνός γε καὶ ἐπὶ τὸ δευτερεῖον ἄνεισιν ἅρμα  Gen .
41 , 43   ἢ  ὑποτυφούμενος ὑπ αἰώρας φρενῶν καὶ κενοῦ φυσήματος καὶ σιταρχεῖ  ibid .
48  , τῷ σώματι θησαυροφυλακῶν καὶ πανταχόθεν αὐτῷ πορίζων τὰς τροφάς ·
ἐπιτειχισμὸς δὲ κατὰ τῆς ψυχῆς βαρὺς οὗτός ἐστι .
τῇ δὲ προαιρέσει καὶ ζηλώσει τοῦ βίου μαρτυρεῖ καὶ τ οὔνομα οὐχ ἥκιστα ·
πρόσθεσις γὰρ Ἰωσὴφ ἑρμηνεύεται .
κενὴ δὲ δόξα προστίθησιν ἀεὶ γνησίῳ μὲν τὸ νόθον , οἰκείῳ δὲ τὸ ἀλλότριον , ἀληθεῖ δὲ τὸ ψεῦδος , αὐτάρκει δὲ τὸ πλεονάζον , ζωῇ δὲ θρύψιν , βίῳ δὲ τῦφον 0 1 2 .
τί δ ἐστὶν ὃ βούλομαι δηλοῦν , σκόπει .
σιτίοις καὶ ποτοῖς τρεφόμεθα , κ ἂν ᾖ εὐτελεστάτη μᾶζα καὶ ὕδωρ ναματιαῖον 0 .
τί οὖν ἡ κενὴ δόξα προσεπέθηκεν ἀμήτων καὶ μελιπήκτων πεμμάτων γένη μυρία καὶ οἴνων ἀμυθήτων πολυέργους καὶ παμποικίλους κράσεις πρὸς ἀπόλαυσιν ἡδονῆς μᾶλλον ἢ πρὸς μετουσίαν τροφῆς παρηρτυμένας 0 ;
πάλιν ἡδύσματα πρὸς ἐδωδὴν ἀναγκαῖα γήτεια καὶ λάχανα καὶ πολλὰ τῶν ἀκροδρύων καὶ ἔτι τυρὸς καὶ εἴ τι ἄλλο ὁμοιότροπον 0 ·
εἰ δὲ θέλεις , ἐπὶ σαρκοβόρων ἀνθρώπων ἰχθῦς ἔτι καὶ κρέας πρὸς τούτοις γράφομεν .
ἆρ  οὖν οὐκ αὔταρκες ἦν ἀπανθρακίσαντας καὶ αὐτοσχεδίως ὀπτήσαντας πυρὶ τρόπον ἡρωικῶν ὄντως ἀνδρῶν προσφέρεσθαι ;
ἀλλ οὐκ ἐπὶ ταῦτα ὁ γαστρίμαργος μόνον ὁρμᾷ , σύμμαχον δὲ τὴν κενὴν δόξαν λαβὼν καὶ τὸ ἐν αὐτῷ λίχνον πάθος ἐγείρας ὀψαρτύτας καὶ τραπεζοποιοὺς εὐδοκίμους τὴν τέχνην ἀναζητεῖ καὶ περιβλέπεται .
οἱ δὲ τὰ κατὰ τῆς ταλαίνης γαστρὸς ἐκ πολλῶν χρόνων ἀνευρημένα δελέατα ἀνακινήσαντες καὶ χυλῶν ἰδιότητας σκευάσαντές τε καὶ διαθέντες ἐν κόσμῳ προσσαίνουσι καὶ τιθασεύουσι γλῶτταν ·
εἶτ εὐθὺς ἀγκιστρεύονται τῶν αἰσθήσεων τὴν ἐπιβάθραν , γεῦσιν , δι ἧς ἀντ ἐλευθέρου δοῦλος ὁ δειπνοθήρας οὐκ εἰς μακρὰν ἀνεφάνη .
τίς γε μὴν οὐκ οἶδεν , ὅτι ἀμπεχόνη πρὸς τὰς ἀπὸ κρυμοῦ | καὶ θάλπους ἐγγινομένας βλάβας τῷ σώματι κατεσκευάσθη τὸ πρῶτον ;
ἀλεξάνεμος μέν , ὡς οἱ ποιηταί πού φασι , χειμῶνι * * * 0 .
τίς οὖν τὰς πολυτελεῖς ἁλουργίδας , τίς τὰ διαφανῆ καὶ λεπτὰ θέριστρα , τίς τὰς ἀραχνοϋφεῖς ἀμπεχόνας , τίς τὰ ἐπηνθισμένα ἢ βαφαῖς ἢ πλοκαῖς διὰ τῶν βάπτειν ἢ ὑφαίνειν ποικίλα ἐπισταμένων καὶ τὴν ἐν ζῳγραφίᾳ μίμησιν παρευημερούντων δαιδαλεύεται 0 ;
οὐχ ἡ κενὴ δόξα 0 ;
ἀλλὰ μὴν καὶ οἰκίας διὰ τὰς αὐτὰς ἐδέησεν ἡμῖν αἰτίας , καὶ ὅπως μὴ πρὸς θηρίων ἢ θηριωδεστάτων τὰς φύσεις ἀνθρώπων ἐπιτρεχόντων βλαπτώμεθα .
τί οὖν τὰ μὲν ἐδάφη καὶ τοὺς τοίχους πολυτελέσι λίθοις διακοσμοῦμεν ;
τί δὲ Ἀσίαν καὶ Λιβύην καὶ πᾶσαν Εὐρώπην καὶ τὰς νήσους ἐπερχόμεθα , κίονας ἀριστίνδην ἐπιλελεγμένους καὶ ἐπιστυλίδας ἐρευνῶντες ;
τί δὲ περὶ Δωρίους καὶ Ἰωνικὰς καὶ Κορινθιακὰς γλυφὰς καὶ ὅσα οἱ ἐντρυφῶντες τοῖς καθεστ ῶσι νόμοις προσεξεῦρον σπουδάζομέν τε καὶ φιλοτιμούμεθα , κιονόκρανα κοσμοῦντες ;
τί δὲ χρυσορόφους ἀνδρῶνας καὶ γυναικωνίτιδας κατασκευάζομεν ;
ἆρ  οὐ διὰ τὴν κενὴν δόξαν 0 ;
καὶ μὴν πρός γε ὕπνον μαλακὸν μὲν ἔδαφος αὔταρκες ἦν  ἐπεὶ καὶ μέχρι νῦν τοὺς Γυμνοσοφιστὰς παρ  Ἰνδοῖς χαμευνεῖν ἐκ παλαιῶν ἐθῶν κατέχει λόγος  , εἰ δὲ μή , στιβὰς γοῦν ἐκ λίθων λογάδων ἢ ξύλων εὐτελῶν πεποιημένη κλίνη 0 1 .
ἀλλὰ γὰρ ἐλεφαντόποδες τὰ ἐνήλατα καὶ κλιντῆρες ὀστράκοις πολυτελέσι καὶ ποικίλαις χελώναις ἐνδεδεμέναις μετὰ πολλῶν πόνων καὶ δαπανημάτων ἐν πολλῷ χρόνῳ κατασκευάζονται , τινὲς δὲ ὁλοάργυροι καὶ ὁλόχρυσοι καὶ λιθοκόλλητοι στρωμναί , ἀνθηροποικίλοις καὶ χρυσοπάστοις ὡς πρὸς ἐπίδειξιν καὶ πομπήν , οὐ τὴν καθ ἡμέραν χρῆσιν , διακεκοσμημέναι , ὧν δημιουργὸς ἡ κενὴ δόξα 0 .
τί δὲ τοῦ ἀπὸ τῆς ἐλαίας ἐκθλιβομένου καρποῦ πλέον ἔδει ζητεῖν πρὸς ἀλείμματα ;
καὶ γὰρ λεαίνει καὶ κάματον σώματος λύει καὶ εὐσαρκίαν ἐμποιεῖ , κ ἂν εἴ τι κεχαλασμένον εἴη , σφίγγει πυκνότητι καὶ οὐδενὸς ἧττον ἑτέρου ῥώμην καὶ εὐτονίαν ἐντίθησιν .
ἀλλὰ γὰρ ἐπετειχίσθη τοῖς ὠφελοῦσι τὰ ἡδέα τῆς κενῆς δόξης ἀλείμματα , εἰς ἃ καὶ μυρεψοὶ πονοῦσι καὶ χῶραι μεγάλαι συντελοῦσι , Συρία , Βαβυλών , Ἰνδοί , Σκύθαι , παρ οἷς αἱ τῶν ἀρωμάτων γενέσεις εἰσί .
πρός γε μὴν τὸ πίνειν τίνος ἔδει μᾶλλον ἢ τοῦ φύσεως ἐκπώματος ἀκρότησι τέχνης εἰργασμένου 0 1 ;
τὸ δὲ ἔκπωμα αἱ ἡμέτεραι χεῖρές εἰσιν , ἃς εἰς τ αὐτό τις συναγαγὼν καὶ κοιλάνας , εὖ μάλα τῷ στόματι προσθείς , ἐπιχέοντος ἑτέρου τὸ ποτὸν οὐ μόνον ἄκος τῆς δίψης , ἀλλὰ καὶ ἄλεκτον ἡδονὴν κτᾶται .
εἰ δὲ ἔδει πάντως ἑτέρου , τὸ γεωργικὸν κισσύβιον οὐχ ἱκανὸν ἦν , ἀλλὰ ἄλλων ἐπιφανῶν τέχνας ἀναζητεῖν ἔδει ;
τί δὲ ἀργυρῶν καὶ χρυσῶν κυλίκων ἄφθονον πλῆθος κατασκευάζεσθαι , εἰ μὴ διὰ τὸν φρυαττόμενον μεγάλα τῦφον καὶ τὴν ἐπ αἰώρας φορουμένην κενὴν δόξαν 0 1 ;
ὅταν καὶ στεφανοῦσθαί τινες ἀξιῶσι μὴ δάφνης μη δὲ κιττοῦ , μὴ ἴων ἢ κρίνων ἢ ῥόδου ἢ θαλλοῦ συνόλως ἤ τινος ἄνθους εὐώδει στεφάνῳ παρελθόντες τὰ θεοῦ δῶρα , ἃ διὰ τῶν ἐτησίων ὡρῶν ἀναδίδωσι , χρυσοῦς δ  ὑπὲρ κεφαλῆς , βαρύτατον ἄχθος , αἰωρῶσιν ἐν ἀγορᾷ μέσῃ καὶ πληθούσῃ χωρὶς αἰδοῦς , ἄλλο τι νομιστέον ἢ ὅτι κενῆς δόξης εἰσὶ δοῦλοι , φάσκοντες οὐκ ἐλεύθεροι μόνον ἀλλὰ καὶ πολλῶν ἄλλων ἡγεμόνες εἶναι 0 ;
ἐπιλείψει με ἡ ἡμέρα τὰς διαφθορὰς τοῦ ἀνθρωπείου βίου διεξιόντα .
καίτοι τί δεῖ μακρηγορεῖν ;
τίς γὰρ αὐτῶν ἀνήκοός ἐστι , τίς δὲ οὐ θεατής 0 ;
τίς μὲν οὖν οὐ τρίβων καὶ ἐθάς 0 ;
ὥστε παγκάλως προσθήκην τὸν ἀτυφίας μὲν ἐχθρόν , τύφου δ ἑταῖρον ὠνόμασεν ὁ ἱερὸς λόγος 0 .
καθάπερ γὰρ τοῖς δένδρεσιν ἐπιφύονται βλάσται περισσαί , μεγάλαι τῶν γνησίων λῶβαι , ἃς καθαίρουσι καὶ ἀποτέμνουσι προνοίᾳ τῶν ἀναγκαίων οἱ γεωργοῦντες , οὕτω τῷ ἀληθεῖ καὶ ἀτύφῳ βίῳ παρανέβλαστεν ὁ κατεψευσμένος καὶ τετυφωμένος , οὗ μέχρι ταύτης τῆς ἡμέρας οὐδεὶς εὕρηται γεωργὸς ὃς τὴν βλαβερὰν ἐπίφυσιν αὐταῖς ῥίζαις ἀπέκοψε .